Dipp

Dipp er en saus eller røre som man dypper, dipper, ulik mat eller snacks i.  Ingrediensene i en dipp kan variere fra søtt, til surt bittert og salt. En vanlig dipp i Norge er rømmedipp, som er laget av rømme og krydder (gjerne med ferdig krydderblanding fra pose) og som serveres til eksempelvis potetgull eller grønnsaker, som selleri, agurk- eller gulrotstaver. De fleste pizza-restauranter tilbyr egne dippvarianter.

Eksempler på dipp
 Aioli, en type hvitløksmajones.
 Baba ghanoush, laget av aubergine og olivenolje.
 Bagna càuda, en saus fra italienske Piemonte, laget av hvitløk, ansjos, olivenolje og melkeprodukt.
 Barbecuesaus, eller amerikansk grillsaus, ofte basert på tomat eller sennep.
 Blue cheese dressing, laget av blåmuggost med majones, rømme, yoghurt, melk og eddik, samt diverse krydder.
 Chili con queso, en dipp av smeltet ost og chilipepper, tilhørende Tex-Mex-mat gjerne sammen med tortilla chips.
 Chili oil, saus av chili og olje brukt til kjøtt og dim sum.
 Chutney, en rekke ulike sauser fra India og Asia, ofte laget av hakkede urter i yoghurt.
 Cocktailsaus er en miks av ketshup eller chilisaus og pepperrot.
 Eddik.
 California dip (French onion dip) en krydret miks av rømme, majones, hakket sjalottløk og hvitløksalt.
 Hvitløkssmør, fra hvitløk og smeltet smør.
 Guacamole, meksikansk dipp av avokado, løk og chili.
 Honning.
 Hummus, fra kikerter, tahini (malte sesamfrø), olivenolje, sitronsaft og hvitløk.
 Ketsjup, en type tomatsaus.
 Marinarasaus, en type tomatsaus.
 Majones, fra egg og olje.
 Sennep, fra frø fra sennepsplanten.
 Olivenolje, nyttes som dipp til eksempelvis brød.
 Ranch dressing, fra surmelk, rømme, yoghurt, majones, hakket løk og krydder. 
 Salsa, en type tomatsaus med chilli, løk og diverse urter.
 Rømme er en valig base for diverse krydder til dipp.
 Soyasaus, en gjæret bønnesaus. 
 Sursøt saus fra eddik og sukker, noen ganger tilsatt ketsjup.
 Tartarsaus fra majones, kapers eller sylteagurk.
 Tzatziki, en gresk saus fra yoghurt.

 Sjokoladesaus eller smeltet sjokolade, gjerne som dessertfondue.

 Se også 
 Dressing

 Referanser 

Kategori:Sauser